nu laylay a nakungkuan tu alupal

nu laylay a nakungkuan tu alupal

## kakiliman(摘要)
yanakamuan yusumamadan saan tatengaay na makaadih tu nipiletek tu alupalan a kilangan nu nakungkuwan nu babalaki yu mahidahen a kawaw, u kasumamadan masumat tu ku mihecaan nuzitay u nikasumat nanuayaw katukuh  ida yadah kunipalumaan tu nu kasumamadan a kilangidaw inakawawan, u kahulanan i enen a bataan'  nu nihecaan idaw kya cacay a kawaw, nu niyadu' i natawlan a nipaluma tu siheciya akilang kya siluma'ay tu sialupalay.

## nilacul(內容)

i kasumamadan yadah kuni paluma' tu nu yincumin a siheciay amin a kilang yadah ku mayikesay tu kilang nipaluma, makaala tu cacayay a lasubu, nu mihecan amim tu nipaluma'an tu kilang(wida), yadah ku alupal nu yincumin anipalumaan tu siheciay a kilang yu mahidahen, ka sumama henay sa a misaluma' tu misakapah tu lala, a mikedal misanga tu sulabu a luma', sisa  mulete tu liwliway nu luma' ani palumaan tu alupal.

anu malingtu misanga tu luma' sa, idaw aca ku nipatudung tu luma'ay a patungus tu tuas kya malingatu misulabu tu luma', sisa a militek tu maikesay  alupalan tu  kilang nika, sikamu aca ku tuas yumahidahen. anu sikawaw ku luma' patudung aca tu adingu nu kilang, u maikesay a kilang idaw aca ku adingu san ku tuas sa, matalaw miletek tina kilangan. mikilim tu matinengay tu kawaw a tademaw mamiletek tu kilang, sayaway a patudung henay  patungus tu kakanan atu tuud', u tatipeluk u hiw tu sakalingatu pabeti pakan tu tuas, kya malinga tu tu musakakawaw kanca caay  kalucek ku nipiletek, tina kilangan ina  mikuliay a tademaw mahica hakya musakakaw tu tadu mangeli' ku kilang, maputung ku kilang simadukay tu, yamikacaway tu kilang mahetikay tabaki ku dukak nida mangeli' ku ukak, idaw ku mapatayay niya musakakawaw. sa mabiyalaw tu ku balucu' nu silumaay sisa mikiling tu mapalaway amitatengil tina kawawan ahican hakya. ina mapalaway sakamu sa a tuluay a demiad mapalaw sakaitini tina kawawan kya malingatu tu miletek tu maikesay a kilang tu siadinguay a alupal. mahini ku kawaw nu kasumaman. caay kawdadaymen ku kawaw tu sumaman, namahida tina kawawan tuni pilitekan tu kilang. patungus tu ku niyadu' nu kalas, ku mapalaway tu laylay hani katukuh mamin kukawaw sa idaw aca kusikawaway tu naayaway. tu mapalaway katuudhen i lidaw ku mapalaway i niyadu'. caay kalecadlecad ku palaw nuheni tu palaw ku nikapalawn nu heni adihen sa u mapalaw a palaw sakasenengan nu niyadu'. kina kawaw nu mapalaw. yu mapalaw tu ku palaw saka lingatu u mamibedik tu alupal a musakakawaw sa. tu nakungkuan nina alupal sakasenengan sa nuniyadu' ku kawaw numapalaway, u nikaudip numita sa mahida tina kawaw nu alupal, u kungku  nikaudip numita ida tu nikatengian tu kungku nu babalaki, i niyuy tu kya paudipay i titaan sisa kanca a manakapawan tu paudipay i titaan. i tepal nu mita idaw kya a dingu niya di'tu misimaway tu nikaudip  numita hani ka haydauc . sangalepen ku niyadu' pakungku tu sakasikadan nu niyadu' ku binacadan, kina sepatay nu mapalaway atu yalukiyaw sakaytini i alupalan. tu nakungkuan tu alupal pakatinengay tu ku binacadan tu mahida  unikaudip tu udip tu nikaudip, idaw aca ku adingu ku paudipay saan ku babalaki tina kamuan sakaytini na kungkuan tu alupal sa.
## namakayniay a nasulitan nasakamuan atu natinengan(參考資料)

* nasulitan ni Hana Ateng i 2019 mihcaan